section_heading: Povijest znanstvenofantastičnog filmskog žanra
paragraph_text: Tijekom 1930-ih dolazi do stagnacije ZF žanra, a elementi znanstvene fantastike uglavnom se pojavljuju u filmovima strave, naročito o onima o čudovištima (npr. Frankenstein). Tek poslije Drugog svjetskog rata, naročito od početka 1950-ih započinje procvat ZF filma, čemu je doprinijela atmosfera nuklearne opasnosti i hladnog rata, zbog čega je česta tema filmova žanra invazija planeta Zemlje od strane izvanzemaljaca iz svemira (Dan kad je Zemlja stala (1951.), Sudar svjetova (1951.), Rat svjetova (1953.), Napadači s Marsa (1953.)), Invazija tjelokradica'' (1956.)).